Snov od 20. 4. 2020 do 24. 4. 2020 - Mojca Batič Škarabot

**8. a, c in 8. c - 4. in 5. skupina**

Pozdravljeni osmošolci,

v tem tednu boste reševali prvo poglavje z naslovom Velika in mala začetnica, ki ga najdete v modrem samostojnem delovnem zvezku, v katerem najdete pravopisne naloge ter besedišče. Prvo poglavje je predvsem ponovitev tega, kar ste spoznali o veliki in mali začetnici že v šestem razredu. Tako da si je potrebno le osvežiti spomin. Ker se velika in mala začetnica povezujeta s samostalniki, sem vam pripravila v power pointu o samostalniku ter veliki in mali začetnici ponovitev, ki vam bo pomagala pri reševanju.

Ne pozabite, da najdete e-učbenik na naslovu: https://www.devetletka.net/novice/Osnovnim-in-srednjim-solam-odprt-dostop-do-vseh-e-gradiv

Da bi si delo enakomerno razporedili čez ves teden, vam predlagam sledeči red:

|  |  |  |
| --- | --- | --- |
| Modri delovni zvezek | Dan  | Opombe |
| str. 6-8 | ponedeljek (20. 4. 2020) |  |
| str. 9-11 | torek (21. 4. 2020) |  |
| str. 12-14 | sreda (22. 4. 2020) |  |
| str. 15-17 | četrtek (23. 4. 2020) |  |
| str. 18-20 | Petek (24. 4. 2020) |  |

Nekaterih nalog ni mogoče narediti v skladu z navodili zaradi razmer, ki trenutno so, zato jih poskusite opraviti kot lahko. To so naloge, kjer je potrebno svojo rešitev primerjati s sošolci. Lahko pa jo pošljete meni v pregled. Vsekakor se name obrnite, ko naletite na težave.

Pošiljam vam tudi rešitve, čeprav jih lahko najdete v e-učbenikih.

Ostanite zdravi in lep pozdrav, vaša učiteljica.